cyanic-selkie/wikianc huggingface dataset:
Suvi-Anne Siimes
Poliittinen ura
Siimes nousi vasemmistoliiton puheenjohtajaksi vuonna 1998 Claes Anderssonin jättäessä tehtävän. Hänestä tuli samalla Lipposen ensimmäisen hallituksen kulttuuriministeri. Siimes valittiin kansanedustajaksi ensimmäisen kerran vuoden 1999 vaaleissa hänen oltuaan vuoden kulttuuriministerinä ja puolueensa puheenjohtajana. Näiden vaalien jälkeen muodostetussa Lipposen toisessa hallituksessa hän oli toinen valtiovarainministeri ja asuntoministeri, loppuvaiheessa myös kehitysyhteistyöministeri.
Henry Heimlich
Heimlich syntyi Wilmingtonissa Philip ja Mary Heimlichin pojaksi. Hänen keskimmäinen nimensä oli alun perin Judah, mutta hän muutti sen myöhemmällä iällään. Hän valmistui ensin Cornellin yliopistosta Bachelor of Arts -arvolla 1941 ja sitten lääketieteen tohtoriksi Weill Cornell Medical Collegesta vuonna 1943.
Mensuuri
Täysikokoisen (4/4) klassisen kitaran mensuuri on tavallisesti 650 mm (25,6″). Sähkökitaran mensuuri vaihtelee paljon, esimerkiksi Gibson Les Paulin on 629 mm (24,75″) ja Fender Stratocasterin 648 mm (25,5″). Bassokitaran mensuuri on tavallisesti 864 mm (34″).
Puhallinsoittimissa mensuuri tarkoittaa ilmakanavan ja värähtelevän ilmapatsaan pituutta mutta myös putken laajuutta. Urkujenrakennuksessa mensuuri on pillien läpimittausleikkausta osoittava käsite.
Rhys Norrington-Davies
Norrington-Davies pelasi Walesin nuorisomaajoukkueissa. Hän pelasi Walesin A-maajoukkueessa ensimmäisen ottelunsa lokakuussa 2020 Kansojen liigassa Bulgariaa vastaan. Hänet valittiin Walesin joukkueeseen kesän 2021 EM-kilpailuihin, joita ennen hän ehti pelata viisi A-maaottelua ja ne kaikki avauskokoonpanossa. EM-turnauksessa hän ei saanut peliaikaa. Kuudennen maaottelunsa hän pelasi syyskuussa 2021, senkin avauskokoonpanossa. Ensimmäisen maaottelumaalinsa hän teki kesäkuussa 2022 Kansojen liigan ottelussa Alankomaita vastaan.
DVB-T2
Aiheesta muualla
DVB-T
Abolitionismi
Historia
Orjuuden leviämistä vastustaneen Abraham Lincolnin valinta presidentiksi vuonna 1860 sai etelävaltiot eroamaan liittovaltiosta. Sitä seurasi Yhdysvaltain sisällissota 1861–1865. Lincoln julisti vuonna 1863 kapinoivien alueiden orjat vapaiksi, ja kaksi vuotta myöhemmin perustuslain 13. lisäys vapautti kaikki orjat koko Yhdysvalloissa. Kuubassa ja Brasiliassa orjuus lakkautettiin lopullisesti vuoteen 1888 mennessä.
Jokioisten rautatie
Historia
Rautatiestä purettiin 7 kilometrin mittainen osuus Forssasta Jokioisten asemalle vuoden 1974 aikana. Vuonna 1975 rautatieyhtiö purki 8 kilometrin osuuden Minkiöltä Humppilaan.
Yoshiko Kawashima
Elämänvaiheet
Kawashiman vanhemmat olivat Kiinaa hallinneeseen mantšujen Qing-dynastiaan kuulunut prinssi Su ja tämän jalkavaimo. Kawashima, syntyjään prinsessa Xianyu, oli isänsä 14. lapsi. Kiinan keisarikunnan kukistuttua vuoden 1912 Xinhai-vallankumouksessa hänet annettiin isänsä japanilaisen sotilasneuvonantajan Naniwa Kawashiman kasvattilapseksi. Hän varttui Japanissa, sai japanilaisen nimen Yoshiko Kawashima ja alkoi suhtautua välinpitämättömästi kiinalaiseen syntyperäänsä. Kasvatti-isänsä seksuaalisesti hyväksikäyttämä Kawashima alkoi itsenäistyttyään elää ”turmeltunutta” elämää. Vuodesta 1925 alkaen hän käytti pääasiassa miesten vaatteita, erityisesti sotilasunivormuja. Hän joutui vuonna 1927 järjestettyyn avioliittoon mongolialaisen prinssi Kanjurjabin kanssa, mutta erosi tästä vain neljän kuukauden kuluttua.
WSOY
Historia
Keväästä 2011 alkaen WSOY on ollut ruotsalaisen mediakonserni Bonnierin omistuksessa. Samalla kun Bonnier osti WSOY:n yleisen kirjallisuuden liiketoiminnan, se myi Tammen oppikirjakustantamisen osaksi Sanoma Prota. Werner Söderström Osakeyhtiöön kuuluvat lisäksi Tammi, Readme, Bazar, Docendo, Minerva ja Kosmos. Nämä muodostavat yhdessä Suomen suurimman yleisen kirjallisuuden kustantamoryhmän.
Philippe Pétain
Vichyn Ranskan johdossa
Pétain käytti valtaansa erottamalla tasavaltalaisia virkamiehiä sekä vangitsemalla vastustajiaan ja ulkomaisia pakolaisia. Hän järjesti Legion Française des Combattants'n, mikä tuki hänen hallintoaan.
Gabriel París Gordillo
París Gordillosta tuli Kolumbian ensimmäinen presidentti ja sotilasjuntan puheenjohtaja vallankaappauksen jälkeen, kun Gustavo Rojas Pinilla syrjäytettiin vuonna 1957. París Gordillo toimi virassa elokuuhun 1958.
París Gordillo oli kuollessaan 98-vuotias. Hän oli viimeinen juntan jäsen ja maailman iäkkäimpiä elossa olleita entisiä valtionpäämiehiä. Hänen edelleen kuitenkin meni 9. tammikuuta 1909 syntynyt Anthony Mamo Maltalla.
Cross Lake
Cross Lake voi viitata seuraaviin maantieteellisiin kohteisiin:
A (kana)
Kirjoitus
Katakana ア kirjoitetaan kahdella vedolla:
Osakeryhmä
Osakeryhmä tarkoittaa Suomen asunto-osakeyhtiölaissa järjestysnumerolla yksilöityjä yhtä tai useampaa osaketta, jotka tuottavat oikeuden hallita tiettyä osakehuoneistoa. Osakeryhmiä käytetään asunto-osakeyhtiössä ja keskinäisessä kiinteistöosakeyhtiössä. Yhtiöjärjestyksen huoneistoselitelmässä määrätään, mitä osakehuoneistoa mikäkin osakeryhmä vastaa.
Vuoteen 2018 asti voimassa olleiden asunto-osakeyhtiölain säädösten mukaan kustakin osakeryhmästä oli annettava osakekirja. Säännös on kumottu vuoden 2019 alusta.
On Stage
LP 1
A-puoli B-puoli
Joensuun Metsäylioppilaat
Hallitus 2023
Loimun opiskelijat – Joensuu edustaja: Kati Merruntaus
Kierikki
Kulttuurien kehittyminen
Iijoen muinaisen alajuoksun ja joensuun seudulla on asuttu tutkimusten mukaan varhaiskampakeraamiselta kaudelta 5000 eaa. aina Pöljän keramiikan kaudelle 2900 eaa. asti. Asutus vaikuttaa olevan katkeamatonta.
Merkitys
Kierikki on myös tyypillisen kampakeramiikan alatyyppi: kierikinkeramiikaksi kutsuttu asbestikeraaminen keramiikkatyyppi oli käytössä noin 3500–3100 eaa.
Assiniboine (joki)
Joki on nimetty intiaanikansa assiniboinien mukaan, jotka asuivat joen alueella.
Tuuri (runo)
Runon nimistö on peräisin Kalevalasta; "Tuurin uusi tupa" ja "Aluen järvi" mainitaan Kalevalan 47. runossa ja parissa muussakin kohdassa. Sana "Tuuri" on ilmeisesti johdannainen skandinaavisesta ukkosenjumalasta Thor.
Teksti
Astui jo tuvasta Tuoni, painoi kiinni pirtin uksen; hengähti isäntä itse, hengähtivät vierahatkin.
Muisti eilistä iloa, sanan lausui leikillänsä: ”Talo työlle, vieras tielle. Hoi, on jo herätä aika!”
Muisti eilistä muretta, hyrähti hymyhyn huuli: ”Hyv’ on olla onnen myyrä, kuoma julkisten jumalten.”
Tuo oli Tuuri onnellinen, talonpoika taidollinen, jo tunsi jumalten lahjat, lausui, synkästi saneli: ”Alköhöt sinä ikänä, älköhöt juhliko jumalat kera kansan kuolevaisen! Jumalill’ on juhlat pitkät, ikä kerkeä inehmon, nopsa niinkuin pyörän kehrä. Päivät kultaiset kuluvi, aika armas lankeavi, köyrtyvi urohon selkä noissa pitkissä pidoissa, jumalaisten juomingeissa.”
Penetraatio
Esimerkkejä penetraatiosta
Toista ihmistä voi penetroida esimerkiksi omilla ruumiinosillaan (penis, sormet), seksileluilla (dildo, anaalitappi), tai muilla esineillä (kurkku, pamppu).
Me (lehti)
KK:n aika
Taustalla vaikutti Suomen osuuskauppaliikettä jakanut riita äänioikeusperiaatteista. Työväen osuuskaupat halusivat, että päätöksenteko osuusliikkeissä tapahtuisi mies ja ääni -periaatteella. Koska maaseudun tuottajaosuuskunnat eivät tähän uudistukseen suostuneet, edistykselliset osuuskaupat irtautuivat omaksi liitokseen, Kulutusosuuskuntien Keskusliitoksi. Kuluttajain lehden näytenumeron tärkein tehtävä oli uuden liiton perustavan kokouksen koolle kutsuminen syksyllä 1916. Ensimmäinen varsinainen numero ilmestyi tammikuussa 1917, mistä alkaen lehti ilmestyi ilman taukoja viimeiseen numeroon saakka vuonna 2016.
Jäsenlehdestä kanta-asiakaslehdeksi
Vuonna 2014 Tradeka Oy:n seuraaja Suomen Lähikauppa luopui YkkösBonus-kanta-asiakasjärjestelmästä ja liittyi mukaan PINS-etuohjelmaan, jolloin Me-lehti siirtyi kertomaan uuden ohjelman hyödyistä. PINS lanseerattiin toukokuussa 2014. Kun Kesko osti Suomen Lähikaupan huhtikuussa 2016, Me-lehti päätettiin lakkauttaa. Viimeinen numero ilmestyi 8. kesäkuuta 2016.
Terry Butler
Obituary
Butler on soittanut yhtyeessä Obituary albumilta Inked in Blood alkaen. Tämän lisäksi hän aloitti uuden projektin nimeltä Hideous laulaja Ed Webbin ja rumpali Greg Gallin kanssa vuonna 2015.
Kari Kuivalainen
Euroviisusävellykset
1985 YLE järjesti avoimen sävellyskilpailun tavoitteena löytää Suomen viisuedustaja, ja Kari Kuivalainen osallistui kilpailuun sävellyksellään ”Haaveissa vainko oot mun”, jonka esittäjäksi hän valitsi Riki Sorsan. Kappale tuli toiseksi Suomen karsinnassa, mutta jäi suosituksi lauluksi.
Muu tuotanto
Kuivalaisen ensimmäinen soololevy ”Tavallinen Elämä” (Euros Records) julkaistiin vuonna 1985. Levyllä oli mukana jälleen omaa tuotantoa, joista tunnetuimmaksi nousi kappale ”Yö keinui pois”. Levyn nimikkokappale ”Tavallinen elämä” osallistui myös vuoden 1985 Syksyn Sävel -kilpailuun.
Avaarit (Kaukasia)
Etninen historia
Nimitys avaari esiintyy ensimmäisen kerran Muhammed Rafin 1300-luvulla laatimassa Dagestanin historiassa. Sen uskotaan perustuvan Seririä hallinneeseen Avar-nimiseen kuninkaaseen. Nykykäsityksen mukaan dagestanilaista kansaa tarkoittavalla avaari-nimityksellä ei ole mitään tekemistä samannimisen muinaisen paimentolaiskansan kanssa. Myöskään avaarien omakielistä nimeä magarulal ei enää yhdistetä käsitteeseen ”vuoristolaiset” (mugrulal). Eräiden tutkijoiden mukaan se liittyy Kaukasian Albaniaan kuuluneeseen galbi-kansaan. Avaarien sukukansat käyttävät heistä samankaltaisia nimityksiä.
Taurian puisto
Taurian puisto sijaitsee kaupungin keskustassa Špalernaja-, Tavritšeskaja-, Kirotšnaja- ja Potjomkinskajakatujen ympäröimänä. Lähin metroasema on Tšernyševskaja.
Tehuelchet
Historia
thumb|vasen|Tehuelchien luolamaalauksia [[Cueva de las Manosissa.]] Jotkut tutkijat uskovat tehuelche-heimon edustavan vanhinta Amerikkaan suuntautunutta intiaanien muuttoaaltoa, niin sanottuja paleoamerintiaaneja, jotka tulivat Itä-Aasiasta Pohjois-Amerikan kautta. Muuttoaalto saapui Etelä-Amerikkaan joskus 13 000–12 000 vuotta sitten, ja saavutti eteläkärjen ehkä jo 20 000–13 000, viimeistään 12 000–9 000 vuotta sitten. Tehuelchet saivat käyttöönsä hevosen 1700-luvulla eurooppalaisten tuomina ja sen myötä heidän elämäntapansa muuttui Pohjois-Amerikan tasankointiaanien kaltaiseksi. Magalhães nimesi Patagonian löytämiensä tehuelchien jalanjälkien mukaan. Jalanjäljet näyttivät eurooppalaisista suurilta tehuelchejen käyttämien jalkineiden takia, joten Magalhães antoi jalanjälkien jättäjille nimen patagones. Myöhemmin alueella purjehtineet väittivät paikallisten intiaanien olleen 3–3,5 metriä pitkiä, mikä on selvää liioittelua. Tehuelchet olivat kuitenkin todellisuudessakin muihin Etelä-Amerikan intiaaneihin nähden pitkiä. Pohjoiset tehulchet, joita kutsuttiin nimellä Günün-a-Küna, joutuivat eurooppalaisten ja Chilestä Patagoniaan tulleiden mapuchejen syrjäyttämäksi ja he sulautuivat näihin. Gauchojen ratsastustyyli on peräisin argentiinalaisiin sulautuneilta tehuelcheilta. Aonikenk-nimellä tunnetut etelässä asuneet tehuelchet säilyivät pohjoisista poiketen omana ryhmänään. Hekin sulautuivat kuitenkin lopulta pitkälti valtaväestöön. Osa tehuelcheista kävi kauppaa Patagoniaan muuttaneiden kymrien kanssa ja oppi näin kymrin kielen. Osa jopa jätti jälkikasvunsa kymriperheisiin, jotta nämä oppisivat kielen ja saisivat koulutuksen. thumb|Jules Dumont d'Urvillen maalaus tehuelcheista vuodelta 1842.
Jännite
Tasa- ja vaihtojännite
Vaihtojännitteenä käytetään yleensä siniaaltoa. Muita vaihtojännitteitä ovat kantti- ja kolmioaalto. Vaihtojännitteen tehollisarvolla tarkoitetaan tasajännitettä, joka antaisi kuormaan saman tehon kuin kyseinen vaihtojännite. Tehollisarvo lasketaan vaihtojännitteestä RMS-keskiarvostamalla. Sinimuotoisen vaihtojännitteen tehollisarvo on jännitteen huippuarvo jaettuna kahden neliöjuurella.
Kotitaloussähkö on sinimuotoista kolmivaihevaihtovirtaa, jonka tehollisarvo on nykyään 230 V vaiheen ja nollan välillä. Pääjännite on 400 V (jännite kahden vaiheen välillä). Ennen jännitemuutoksia kyseessä olevat jännitteet olivat 220 V ja 380 V.
Disney Channel Games
Joukkueet
Keltainen Joukkue
AJ Auxerre
Kaudella 2011–2012 Auxerre jäi liigan viimeiseksi ja putosi 31 vuoden pääsarjataipaleen jälkeen Ligue 2:een.
Optimus Prime
Transformers (2007)
thumb|right|Optimus taistelemassa Bonecrusheria vastaan moottoritiellä, elokuvassa [[Transformers (elokuva)|Transformers (2007).]] Tarinassa Optimus Prime sekä Autobotit Jazz, Ironhide ja Ratchet saapuvat maahan, Bumblebeen lähetettyä heille signaalin. Optimus Prime ottaa pian saapumisensa jälkeen yhteyttä Bumblebeehen ja tutustuu samalla Autobottien ihmisliittolaisiin, Samiin ja Mikaelaan. Autobotit aloittavat "Allsparkin" (transformereille elämää luovan kuution) etsinnät. Aluksi he matkaavat Samin kotiin etsimään isoisoisoisänsä silmälaseja, joihin on merkitty Allsparkin sijainnin koordinaatit. Lopussa Optimus Prime taistelee Decepticonien johtajaa, Megatronia vastaan, joka vaikuttaa olevan liian voimakas Optimukselle. Hän yrittää taistelun aikana suojella Samia ja Allsparkia, mutta Sam yllättäen tuhoaa Megatronin Allsparkilla, jolla alun perin Optimuksen piti tuhota itsensä, jottei Megatron pääsisi siihen käsiksi. Lopulta Optimus Prime päättää jäädä planeetalle muiden Autobottien kanssa ja lähettää avaruuteen viestin, kaikille elossa oleville Autoboteille ja kehottaa heitä tulemaan Maahan.
Transformers: Kaatuneiden kosto
thumb|left|220px|Optimus Jetfiren osilla päivitettynä. Transformers: Kaatuneiden kostossa Optimus Prime ja Autobotit jatkoivat taistelua Decepticoneja vastaan NEST-nimisen ihmissotilaiden iskuryhmän avulla. Optimus kuoli suojellessaan Samia Megatronilta, Starscreamilta ja Grindorilta, mutta Sam herätti hänet Johtajuuden Matrixilla henkiin, koska kukaan muu ei voi kukistaa Decepticonien todellista johtajaa, Fallenia. Mutta Optimus oli silti liian heikko taistelemaan, joten Jetfire tappoi itsensä, jotta Optimus voisi käyttää hänen osiaan. Fallenin kuoltua Optimus poisti päivitykset robottikehostaan.
Transformers: Cyber Missions
Eric Edwardsin ääninäytteli Optimus Primea tietokoneanimaatiosarjassa Transformers: Cyber Missions vuonna 2010. Sarjassa Bumblebee ja Ironhide katsovat NEST tukikohdassa Optimus Primen nauhoittamia taisteluja Autobottien ja Decepticonien välisistä taistoista. Myös Ironhide ja Bumblebee esiintyvät ajoittain Optimuksen videoissa, jotka historioitsija Alpha Trion on säilyttänyt Vector Sigman muistiin. Optimus Prime nähdään taistelemassa Megatronia ja Mindwipea vastaan.
Transformers – Tuhon aikakausi
thumb|right|220px|Optimus Prime ajoneuvomuodossaan elokuvassa [[Transformers – Tuhon aikakausi.]] Elokuvassa Transformers – Tuhon aikakausi hallitus oli lakkauttanut yhteistyönsä Autobottien kanssa. Mutta CIA:n agentti Harold Attinger oli presidentin selän takana määrännyt erikoisryhmänsä Cemetery Windin tuhoamaan kaikki transformerit, Autobotit mukaan lukien. Optimus käski Autobottien paeta takaa-ajajia ja oli itse vaihtanut muuntautumismuodokseen ruosteisen 90-luvun Marmon -rekka-auton. Hänen koneistoonsa jäi kiinni ohjus, joka esti muuntautumisen.
Transformers: Prime
Animaatiosarjassa Transformers: Prime Optimus on suuri, vahva ja viisas Autobottien johtaja, joka tekee kaikkensa suojellakseen ihmisiä sodalta Decepticoneja vastaan. Hän välittää kovasti muista ja on nähnyt paljon taisteluita. Optimuksen ulkomuoto sarjan kahdella ensimmäisellä kaudella muistuttaa kovasti hänen elokuvasarjan versiotaan.
Bretagnenhevonen
Historia
Bretagnenhevonen polveutuu kelttien hevosista, joihin sekoittui itämaista verta ristiretkien aikana. Keskiajan loppuun mennessä oli muodostunut kaksi hevostyyppiä, raskaampi työkäyttöön sopiva sommier ja kevyt- ja miellyttäväliikkeinen rossier. 1800-luvun loppuun mennessä rotuun oli lisätty perchen-, ardennien- ja boulognenhevosverta. Näin oli syntynyt hyvin raskasrakenteinen ja erittäin voimakas työtyyppinen bretagnenhevonen. 1800-luvun keskivaiheilla syntyi taas uusi tyyppi, postier, johon norfolkinravuri oli vaikuttanut merkittävästi, ja joka oli voimakas mutta kevyempi ja hienostuneempi. Työ- ja postier-tyypeille perustettiin yhteinen kantakirja vuonna 1926, ja se on ollut suljettu vuodesta 1951 lähtien.
Etelä-Pohjanmaan kauppakamari
Etelä-Pohjanmaan kauppakamari on perustettu 1951, ja sillä on nykyisin lähes 700 jäsentä (2022). Jäsenyritykset edustavat valtaosaa alueen liikevaihdosta, työpaikkojen määrästä sekä viennistä luoden näin kattavan pohjan alueen yritysten tarpeiden tunnistamiselle ja vaikuttamiselle.
Etelä-Pohjanmaan kauppakamari julkaisee neljä kertaa vuodessa ilmestyvää Etelä-Pohjanmaan kauppakamarilehteä (ISSN 2342-8198).
Etelän peto
Etelän peto on Kauko Röyhkän studioalbumi, joka julkaistiin 16. toukokuuta 2014 levymerkillä Svart Records.
Nevado Sajama
Nevado Sajama on sammunut kerrostulivuori ja korkein vuori Boliviassa. Vuori sijaitsee Sajaman kansallispuistossa maan lounaisosassa 16–24 kilometriä Chilen rajalta.
Onat
Yhteiskunta ja asuminen
thumb|vasen|Onaperhe 1930-luvulla. Onat olivat jakaantuneet 39 eri alueeseen, joita hallitsivat eri perheet tai ryhmät. Alueiden tarkkoja hallintasuhteita ei tiedetä. Ryhmiä johti suvun päämies, mutta ylempää heimojohtoa ei onilla ollut. Onat saattoivat mennä vapaasti naimisiin eri onaryhmien edustajien kanssa, mutta sukulaisten välinen avioituminen oli kielletty ja kieltoa vahdittiin tarkasti. Avioituneet parit ryhtyivät asumaan yleensä parin miespuolisen jäsenen ryhmässä. Onat rakensivat puolikaaren muotoisia tuulensuojia, jotka peitettiin guanacon nahoilla. Vaatteina käytettiin samaten guanacon nahkoja.
Lahden Golf
Kenttä
Kentälle on tehty kehittämissuunnitelma - Lahden Golf 3.0 - jonka valmistuttua käytössä on 18 reiän Mestari-kenttä ja 9 reiän Kisälli-kenttä. Rakentaminen vanhalle maankaatopaikalle tehtävään laajennukseen aloitettiin vuonna 2013 ja uudet väylät valmistuvat kauden 2014 loppupuolella. Tämän jälkeen siirrytään vanhan puolen muutosten ja perusparannuksen tekemiseen. Klubitalolla on sosiaali- ja oleskelutilat ja proshop-rakennuksesta löytyy laaja valikoima golfiin liittyviä tuotteita sekä caddiemaster-palvelut.
Francesca Simon
Francesca Simon (s. 1955) on yhdysvaltalainen kirjailija, joka tunnetaan erityisesti Häijy-Henri -kirjasarjastaan, joka kertoo luokkatovereitaan ja pikkuveljeään kiusaavasta kouluikäisestä Henri-pojasta.
Buran
Historia
Buran-ohjelma oli Neuvostoliiton avaruushistorian suurin ja kallein. Sen 18 vuoden aikana sen parissa työskenteli yli miljoona ihmistä 1 286 yrityksessä ja ohjelmaan osallistuivat Neuvostoliiton tärkeimmät tiede- ja teollisuuskeskukset. Ohjelman kustannukset olivat vuoteen 1992 mennessä 16,4 miljardia ruplaa. Ohjelma lopetettiin vuonna 1993 rahoituksen päättymisen vuoksi.
Teknisiä tietoja
Buranin hyötykuorma on 30 000, NASAn sukkulan 25 000 kilogrammaa. Buranin nostovoima-vastussuhde on 6,5, NASAn sukkulan 5,5. Buran voi tuoda takaisin maahan 20 000, NASAn sukkula 15 000 kilogramman hyötykuorman.
Jälkikäteen
Buranin prototyyppien sarjanumerot, niiden käyttö ohjelman aikana ja sijainti nykyisin
Jisreelin tasanko
Jisreelin tasanko  (hepr. עמק יזרעאל‎, ʿĒmeq Yīzrəʿēʿl, kreik. Esdrelon, arab. Merdš Ibn Amir) on hedelmällinen lakeus Israelissa Galilean ja Samarian vuorimaiden välissä, noin 120–150 metriä merenpinnasta. Jisreelin läpi virtaa Kisonin puro ja lounaisosassa on Megiddon vuori (Harmageddon). Tasanko on ollut merkittävä liikennekeskus jo muinaisaikoina, sillä Syyrian ja Egyptin välinen valtatie kulkee Jisreelin halki. Sen vuoksi alueen omistuksesta on sodittu tuhansia vuosia: Thutmosis III:n ja kanaanilaisten välillä, Barakin ja kanaanilaisten, Saulin ja filistealaisten, Josian ja Nekon, Saladinin ja ristiretkeläisten, Napoleonin ja turkkilaisten sekä englantilaisten ja turkkilaisten välillä.
Fenyylihydratsiini
Valmistus ja käyttö
Fenyylihydratsiinia valmistetaan bentsiinidiatsoniumkloridia natriumsulfiitin avulla. Laboratorioissa käytetään usein tina(II)kloridia. Myös aniliini ja klooriamiini reagoivat emäksisissä olosuhteissa muodostaen fenyylihydratsiinia. Yhdistettä käytetään värien ja lääkeaineiden valmistuksessa ja analyyttisenä reagenssina aldehydien ja ketonien toteamiseen.
Jean Clottes
Esihistorialliset löydöt
Clottes oli johtavassa asemassa tutkittaessa kahta tunnetuinta esihistoriallista maalattua luolaa, vedenalaista Cosquerin luolaa, joka löydettiin 1985 rantakallioista läheltä Marseillea; sekä upeaa Chauvet'n luolaa, joka löydettiin 1994. Radiohiiliajoitus osoitti että Chauvet'n maalaukset ovat suunnilleen 30 000-32 000 vuotta vanhoja, yli 2 000 vuotta vanhempia kuin seuraavaksi vanhimmat tunnetut luolamaalaukset. Chauvet'n kauniiden ja usein äärettömän taitavasti tehtyjen maalauksien löytyminen nähtiin iskuna vasten teorioita, joiden mukaan taidehistoria on tarinaa "kehityksestä" karkeasta, kömpelöstä alusta, jota seurasi nousu yhä korkeammalle taidokkuuden tasolle.
Teoria esihistoriallisesta shamanismista
Clottesin esihistoriantutkimuksista suurinta julkisuutta ei kuitenkaan ole saanut kenttätutkimus vaan hänen pyrkimyksensä esittää vakuuttava eoria siitä psykologisesta ja sosiaalisesta kontekstista, jossa esihistoriallinen luolataide on tehty. Vuonna 1994 hän ryhtyi eteläafrikkalaisen antropologin David Lewis-Williamsin kanssa tutkimaan esihistoriallista taidetta shamanistiseen transsiin liittyvien tunnettujen neuropsykologisten ilmiöiden valossa. He tulivat siihen tulokseen, että on vahva peruste uskoa, että esihistoriallinen taide on paljoltu tuotettu shamanismiin liittyvien toimien yhteydessä. He julkaisivat 1996 havaintonsa kirjassa Les Chamanes de la Préhistoire: Transe et Magie dans les Grottes Ornées. Teos sai ankaraa kritiikkiä muiden tutkijoiden taholta. Jotkut vastalauseet johtuivat haluttomuudesta käyttää nykyaikaisai etnografisia ja psykologisia havaintoja pohjana spekuloitaessa esihistoriallisen taiteen merkityssisältöä 1900-luvun kömpelöiden yritysten jälkeen. Jotkut muut asiantuntija ovat pitäneet ajatuksia kiehtovina ja esittäneet että akateeminen valtataistelu ja mustasukkaisuus ovat saattaneet vaikuttaa arvosteluun. Vastauksena arvosteluun Clottes ja Lewis-Williams julkaisivat teoksestaan 2001 laajennetun version (Les Chamanes de la Préhistoire: Texte Intégral, Polémique et Réponses). David Lewis-Williams jatkoi myöhemmin heidän väitteidensä eräiden puolien kehittelyä edelleen omassa kirjassaan The Mind in the Cave ja sen jatkossa Inside the Neolithic Mind (jonka hän teki yhdessä David Pearcen kanssa).
X-Men (elokuva)
Orion Picturesin aloitti X-Menin kehittämisen aikoinaan vuonna 1984. Yhdessä vaiheessa neuvotteluihin osallistuivat James Cameron ja Kathryn Bigelow. Vuonna 1994 Ryhmä-X:n elokuvaoikeudet siirtyivät 20th Century Foxille, minkä jälkeen Andrew Kevin Walker, John Logan, Joss Whedon ja Michael Chabon toteuttivat elokuvalle useita käsikirjoituksia. Singer valittiin ohjaajaksi vuonna 1996 ja teki uudelleen elokuvan käsikirjoituksen Ed Solomonin, Tom DeSanton, Christopher McQuarrien ja Hayterin kanssa. X-Men oli myös Hugh Jackmanin ensimmäinen Hollywood-elokuva, ja hänet valittiin Wolverinen rooliin viime hetkellä, kuvausten kestettyä jo kolme viikkoa. Kuvaukset sijoittuivat lähinnä Torontoon, alkaen 22. syyskuuta 1999 ja päättyen 3. maaliskuuta 2000.
Juoni
Samaan aikaan Yhdysvalloissa pidetään kokousta siitä ovatko mutantit vaarallisia. Jean Grey on puolustamassa mutanttien oikeuksia. Vanha Magneto on kuuntelemassa kokousta mutta lähtee pois kun senaattori Kelly alkaa nimitellä mutantteja aseiksi. Charles Xavier näkee Magneton, joka on hänen vanha ystävänsä ja menee pyörätuolillaan hänen peräänsä. Käytävällä he kaksi puhuvat, ja Xavier sanoo etsivänsä toivoa. Magneto lupaa tuoda sitä hänelle, kunhan Xavier vain pysyy poissa hänen tieltään.
August Lindfors
Lindforsin vanhemmat olivat talollinen Erik Lindfors ja Ulrika Eriksdotter Markelin. Hän kävi Helsingin triviaalikoulua ja Porvoon lukiota päästen ylioppilaaksi vuonna 1829. Lindfors valmistui filosofian kandidaatiksi ja maisteriksi 1836. Hänet vihittiin papiksi 1843.
X-Men (elokuva)
Juoni
Magneto on vangittu muoviseen vankilaan, jossa hän pelaa Xavierin kanssa shakkia. Magneto sanoo, ettei muovivankila pidättele häntä ikuisesti ja että sota on vielä tulossa, ja hän aikoo voittaa sen. Ennen lähtöään Xavier sanoo, että hän tulee aina olemaan siinä mukana.
Golanin prikaati
Golanin prikaati kävi 25.heinäkuuta – 29. heinäkuuta 2006 Bint Jbeilin taistelun Hizbollahia vastaan yhdessä laskuvarjojääkäreiden ja 7. panssariprikaatin kanssa.
Valkokatka
Valkokatkat parittelevat vain kerran elämässään. Tämä tapahtuu syksyllä, ja naaras kantaa poikasia koko talven. Keväällä syntyy 20–30 poikasta.
Resistiivisyys
Resistiivisyys \rho voidaan esittää yhtälöllä
Vicente Trueba
Vicente Trueba Pérez (16. lokakuuta 1905 – 10. marraskuuta 1986) oli espanjalainen maantiepyöräilijä. Hän on tullut parhaiten tunnetuksi voitettuaan ensimmäisenä Ranskan ympäriajon vuorten kuninkaan -tittelin vuonna 1933. Samana vuonna hän sijoittui kokonaiskilpailussa kuudennelle sijalle.
Vuoden 1933 Tour de France
Vasta vuonna 1933 kilpailtiin vuorten kuninkuudesta ja laskettiin virallisesti pisteet. Tällöin voittajaksi selviytyi espanjalainen Tureba, joka saavutti entinen vuorinousujen voittoja kilpailun aikana. Trueba oli kuitenkin erinomaisen huono mäkien alastulossa, joten hän ei voittanut muuta kuin vain nousut. Tämän kokemuksen innostamana Tour de Francen kilpailujohtaja Henri Desgrange päätti luoda järjestelmän, jossa ensimmäisenä vuorille nousseet saivat bonuspisteitä aikahyvityksen muodossa.
Eduskuntavaalit 1972
Järjestäytymishäiriö
Eduskunnassa oltiin kuitenkin yksimielisiä tilanteen kestämättömyydestä, koska ei voitu ajatellakaan kunnollista lainsäädäntötyötä, jos lakien valmistelu olisi tehty vasemmistoenemmistöisissä valiokunnissa ja loppusilaus porvarienemmistöisessä eduskunnassa. Tämän vuoksi sovittiin, että valiokuntiin valitut "ylimääräiset" vasemmiston kansanedustajat pyytäisivät vapautusta. Näin tapahtuikin, ja täydennysvaalilla korjattiin syntyneet voimasuhdevirheet.
Eino Kaipainen
Eino Herman Kaipainen oli suomalainen näyttelijä. Ennen näyttelijänuraansa Kaipainen toimi poliisikomisariona Kotkassa. Hän oli tunnetuimpia miesnäyttelijöitä suomalaisissa elokuvissa 1930-luvulta 1960-luvulle saakka. Kaipainen oli Suomen Kansallisteatterin näyttelijä vuosina 1937–1944 ja Helsingin kaupunginteatterin näyttelijä vuosina 1945–1965. Parhaimmillaan hän oli sisäistä voimaa ja rehtiyttä uhkuvissa rooleissa.
Elokuvien rehti sankari
Tunnetuimpia Kaipaisen rinnalla nähtyjä naisvastanäyttelijöitä olivat Ansa Ikonen, Kaisu Leppänen ja Helena Kara. Elokuvien ja teatterin ohessa hänellä oli runsaasti radio- ja televisiotehtäviä. Kaipainen oli Suomen Näyttelijäliiton pitkäaikainen varapuheenjohtaja ja hoiti useita alan luottamustehtäviä. Hänelle myönnettiin Pro Finlandia -kunniamitali vuonna 1954.
Yksityiselämä
21. kesäkuuta 1925 Kaipainen avioitui savonlinnalaisen Anja Elina Vainikaisen (1904–2002) kanssa. Pariskunnalle syntyi neljä lasta: Jorma Antero (1925), Anja Kaarina (1927), Martti Olavi (1930) ja Tapani Herkko Kaarle Kustavi (1940).
Hans Moleman
Muuta
Hans Molemanin sukulaisia on nähty sarjassa vain kahdesti. 20. kauden jaksossa ”Isän kanssa illanvietossa” Moleman nähtiin erään kohtauksen taustalla ilmeisesti oman isänsä kanssa osallistumassa vanhainkodin pihaleikkiin. 24. kauden jaksossa ”Springfield säästökuurilla” Molemanin sairaalassa vierailleet omaiset yrittivät lopettaa hänen elintoimintonsa kytkemällä hengityskoneen pois päältä, vaikka hän oli täysin tajuissaan.
Naisten aseman historia
Nainen julkisessa elämässä
Naiset toimivat usein kulisseissa, eikä kaikesta toiminnasta ole näyttöä. On arveltu esimerkiksi, että Ludvig XIV:tä saattoi ohjata hänen suosikkinsa Mme. de Maintenon. Ranskassa naiset saattoivat olla mukana valitsemassa edustajia säätypäiville, tosin vain vähemmän tärkeiden säätyjen. Englannissa puolestaan oli muutamia päärinarvoisia naisia, mutta he eivät päässeet ylähuoneeseen. Alahuoneeseen ei ollut edes ehdolla naisia. 1600-luvulla alkoi naisten joukkoliikehdintä Ranskassa ja Englannissa. Samaan aikaan Cromwellin vastustajat vaativat laajempaa äänioikeutta miehille. Ajatus oli, että kansalla olisi vahva sidos hallitukseen, johon he itse olivat olleet vaikuttamassa. Naisille ei kuitenkaan haluttu myöntää äänioikeutta: v. 1690 Englannin laki sanoi suoraan, että naisilla ei ollut äänioikeutta.
Game Boy
Pelit
Julkaisuaikana Japanissa oli saatavilla neljä peliä:
Tombstone Valentine
Tyyli
Kim Fowleyn vaikutuksesta Tombstone Valentine on musiikillisesti esikoisalbumi Hard N’ Hornya kevyempi ja kaupallishakuisempi. Wigwamin alkuaikojen albumeista se on lähimpänä tavallista popmusiikkia. Fowley halusi muokata Wigwamin imagoa kalifornialaisen The Smoke -yhtyeen suuntaan. Tombstone Valentinen musiikissa ovat myös esillä yhtyeen esikuvat, kuten The Band, Traffic, The Beatles ja Procol Harum. Laulukieleksi oli vakiintunut englanti. Myös kitara on esikoisalbumia vahvemmin esillä ja yhtyeelle tyypillinen urkusoundi enemmän taka-alalla. Rumba-lehden Pertti Hakalan mukaan Wigwamin oma soundi välähtää levyllä vain paikoiteillen. Uusi tyyli ei tyydyttänyt yhtyettä.
Vesa-Matti Loiri levytti vuonna 1970 ”Tombstone Valentine” -kappaleesta version nimellä ”Syyslaulu”. Singlen toisena kappaleena on Pepe Willbergin esittämänä ”Ajatukset”, joka on Jukka Gustavsonin sanoitus kappaleeseen ”Wishful Thinker”. Albumin yksinkertaisemmasta tyylistä on pidetty todisteena sitä, että muutkin harvat Wigwam-coverit ovat peräisin juuri Tombstone Valentinelta. Esimerkiksi Riki Sorsa levytti 1980-luvulla omat versionsa kappaleista ”Autograph” ja ”Wishful Thinker”.
Korukeräpallokas
Levinneisyys
Erittäin harvinainen laji, joka tunnetaan koko maailmassa ainoastaan Valko-Venäjältä, Suomesta sekä yhdestä paikasta Pohjois-Ruotsista. Suomesta se löydettiin ensimmäisen kerran Ilomantsista vuonna 1975 ja sittemmin esiintymiä on löydetty useita. Ne kaikki sijaitsevat maan itäosissa ulottuen Uudeltamaalta Kuhmoon.
Tombstone Valentine
Julkaisu ja vastaanotto
Suomessa Tombstone Valentine ilmestyi marraskuussa 1970. Sen julkaisi Love Records vinyylilevynä tunnuksella LRLP 19. Albumin alkuperäispainoksen tunnistaa vinyylin etiketistä, jossa on keskellä iso Loven kaksisydäminen logo. Lisäksi etiketin tekstin fontti on sinisen värinen, kansi on laminoitu ja takakannessa on mainittu painopaikka. Albumi julkaistiin myös C-kasettina, mutta siinä kappaleet olivat eri järjestyksessä.
Korukeräpallokas
Elinympäristö ja elintavat
Suomen esiintymispaikoista useimmat ovat suojelualueilla, mutta metsätalous uhkaa lajia niiden ulkopuolisilla esiintymispaikoilla.
Osakesalkku
Riskin pienentämiseksi suositellaan usein osakesalkun hajauttamista moniin eri osakkeisiin. Hajautuksen vastakohta on hankkia osakesalkkuun yhden tai vain harvojen yhtiöiden osakkeita.
Suomen rautateiden opastinjärjestelmä
Esiopastin
thumb|Esiopastin näyttää opastetta Odota Seis: seuraava pääopastin on seis-asennossa. Esiopastin on pääopastimen tai suojastusopastimen opasteista ennakolta ilmoittava opastin. Se sijaitsee vähintään nopeusrajoituksen määräämän matkan päässä ennen sen tarkoittamaa opastinta. Esiopastin ilmaisee seuraavan opastimen opasteen ennakkotietona. Esiopastin itsessään ei ohjaa liikennettä, eikä se voi näyttää seis-opastetta.
Esiopastimet olivat kaksitoimisia, kun ne sijaitsivat pääopastimen alapuolella samassa mastossa sekä yleensä mekaanisten asetinlaitteiden ja varmistuslukko- ja opastinturvalaitosten yhteydessä siipi- tai pääopastimen esiopastimena. Kolmitoimisia esiopastimia käytettiin yleensä kauko-ohjattujen releasetinlaitteiden yhteydessä pääopastimen esiopastimena. Paikallisesti ohjatuilla releasetinlaitteilla oli tapauskohtaista, oliko esiopastin kaksi- vai kolmitoiminen.
Nykyään vanhan järjestelmän esiopastimia on käytössä ainoastaan samassa mastossa olevien pääopastimien kanssa Helsingin liikennepaikalla. Niiden vilkkulaitteet on kytketty pois käytöstä vuonna 2003, joten ne näyttävät kiinteää vihreää (seuraava opastin näyttää jotain ajon sallivaa opastetta) tai kiinteää valkoista (seuraava opastin näyttää seis-opastetta) valoa silloin, kun yläpuolella olevassa pääopastimessa on jokin ajon salliva opaste.
Suojastusopastin
Suojastusopastin näyttää seis-opastetta, kun sen suojaamalla suojavälillä on juna tai muu yksikkö. Ajon salliva opaste asettuu opastimeen automaattisesti suojavälillä olevan junan sivuutettua seuraavan opastimen eli sen poistuttua suojastusopastimen tarkoittavalta suojaväliltä. Suojastusopastimen opasteet myös ilmoittavat, näyttääkö seuraava opastin seis-opastetta vai jotain ajon sallivaa opastetta. Molempiin suuntiin suojastetun rataosan suojastusopastimien ajon sallivat opasteet ovat riippuvaisia asetetusta liikennesuunnasta. Liikennesuunnan vastaiset opastimet näyttävät aina seis-opastetta.
Vaihdonkielto-opastin
Vaihdonkielto-opastin on rakenteeltaan palkki- tai valo-opastin. (Jt1987) Vaihdonkielto-opastimen opasteet:
Isoja aikoja
Isoja aikoja on suomalaislaulaja Tommi Läntisen seitsemäs sooloalbumi, ja ensimmäinen studiolevy seitsemään vuoteen. Se julkaistiin 12. lokakuuta 2011.
Tonje Brenna
Tonje Brenna (s. 21. lokakuuta 1987) on norjalainen työväenpuolueen poliitikko ja Norjan nykyinen opetusministeri Støren hallituksessa lokakuusta 2021.
Luettelo Suomen kaupungeista perustamisvuoden mukaan
Ne Suomen kunnat, jotka saivat vuoden 1959 lain mukaisen ns. uuden kaupungin aseman
Kaupungeille kertyneet raskaat velvoitteet johtivat 1900-luvulla siihen, että Suomeen ei syntynyt yhtään kaupunkia yli viiteenkymmeneen vuoteen. Vuonna 1905 kauppalasta kaupungiksi muuttunut Lahti oli Suomen nuorin kaupunki, kunnes vuonna 1959 säädetyn lain mukaan vuodesta 1960 lähtien muutettiin kauppaloita kaupungeiksi siten, etteivät niitä kuitenkaan alkaneet koskea kaikki kaupunkeja koskeneet perinteiset säädökset kuten velvollisuus maistraatin, raastuvanoikeuden ja kunnallisen poliisilaitoksen ylläpitoon sekä kaupunginvoudin ja kaupunginviskaalin virkoihin. Näistä uudenlaisessa kaupungin asemassa olleista kaupungeista käytettiin epävirallista nimitystä uudet kaupungit ja vastaavasti perinteisessä kaupungin asemassa olleista vanhat kaupungit.
Reform UK
Vaalimenestys
Brexit Party sai vuoden 2019 europarlamenttivaaleissa eniten edustajiaan Euroopan parlamenttiin. Puolueen ehdokkaista valittiin parlamentin jäseniksi 29.
Aletta Jacobs
Lapsuus ja nuoruus
Perheen isä Abraham oli maalaislääkäri, jonka potilaiden luona Aletta usein vieraili. Hän alkoi haaveilla lääkärinurasta jo lapsena, mutta naisten huonot koulutusmahdollisuudet tekivät haaveen toteuttamisesta vaikeaa. Perheen tuttavapiiriin kuului kaksi vaikutusvaltaista juutalaislääkäriä, jotka tukivat Jacobsia pyrkimyksissään. Heidän neuvostaan hän alkoi ensin opiskella farmasiaa. Johan Rudolph Thorbecken suosituskirjeen avulla Jacobs pääsi 1871 opiskelemaan lääketiedettä Groningenin yliopistoon, jonka rehtorina Samuel Siegmund Rosenstein toimi. Aletta Jacobs ja hänen siskonsa Charlotte olivat yliopiston ensimmäiset naisopiskelijat.
Viimeiset vuodet ja kuolema
Sodan päätyttyä Jacobsin pitkäaikainen haave toteutui vihdoin: naiset saivat Alankomaissa äänioikeuden vuonna 1919. Samana vuonna Jacobs oli perustamassa naisten kansainvälistä rauhanjärjestöä.
American Pie (elokuva)
Soundtrack
Seuraavat kappaleet soivat myös elokuvassa, mutta niitä ei julkaistu soundtrack–albumilla:
Newton
Yksi newton on voima, joka antaa yhden kilogramman massalle kiihtyvyyden 1 m/s2. Newton on siis johdannaisyksikkö, jonka määritelmä perustuu perusyksikköjen kilogramma, metri ja sekunti määritelmiin. Käytännössä newton on se voima, jolla maapallo vetää pinnallaan olevaa noin 102-grammaista kappaletta puoleensa – voima on kappaleen paino.
Newton voiman määritelmällä
Voiman määritelmä perustuu dynamiikan peruslakiin (Newtonin II laki):
\,\! F=ma.
Vaihtoehtoinen muotoilu energian yksikön avulla
eli newtonin vaihtoehtoinen esitysmuoto on
Davisinsalmi
Kansainvälinen hydrografinen järjestö (IHO) määrittelee Davisinsalmen merialueen rajat seuraavasti (1953):
Karl Lepsius
Lepsius opiskeli Göttingenin ja Berliinin yliopistoissa arkeologiaa, kreikan kieltä ja sanskriittia. Hän sai tohtorinarvonsa vuonna 1833, minkä jälkeen hän siirtyi Pariisiin opiskelemaan egyptologiaa ja myöhemmin urallaan varsin tärkeäksi osoittautunutta litografiaa. Tänä aikana hän myös vieraili muun muassa Italiassa, Hollannissa ja Englannissa tutustumassa museoiden egyptiläisten esineiden kokoelmiin.
Vuonna 1866 Lepsius matkusti takaisin Egyptiin. Hän löysi Taniksesta kivilaatan (Taniksen kivi), johon oli kaiverrettu sama teksti – Kanopuksen dekreettinä tunnettu faaraon käskykirje – kreikan kielellä, demoottisilla kirjaimilla sekä hieroglyfein. Tätä laattaa käytettiin muinaisegyptin hieroglyfien tutkimuksessa ja avaamisessa esimerkiksi tarkistettaessa Rosettan kivestä tulkittua käännöstä. Palattuaan Saksaan Lepsius sai viran Berliinin kuninkaallisessa kirjastossa.
Vennajäärä
Koko ja ulkonäkö
Hieman samannäköisiä lajeja ovat pärnäjäärä (Oplosia cinerea) sekä haapakatkiainen (Aegomorphus clavipes).
Airbus A330
A330neo
Koska A330:n tilauskanta oli säilynyt hyvänä huolimatta 17 vuotta uudemman Boeing 787:n aiheuttamasta kilpailutilanteesta, eikä polttoaineenkulutuksen ero matkustajapaikkaa kohden modernimpaan 787:ään ollut kuin 10-12 prosenttia A330:n tappioksi, Airbus päätti modernisoida koneen uusimman teknologian mukaisilla moottoreilla. Lisäksi siipien kärkiväliä päätettiin kasvattaa 64 metriin ja wingletit (siivenkärkievät) suunnitella uudelleen. Näillä toimenpiteillä saavutetaan Airbusin mukaan 14 prosentin säästö polttoaineenkulutuksessa matkustajapaikkaa kohden, mikä toisi koneen tasoihin Boeing 787:n kanssa, onnistuneessa tapauksessa jopa ohikin. Koska A330 on kuitenkin täysin vakiintuneessa tuotannossa oleva kone, jonka tuotantoinvestoinnit on jo kauan sitten kuoletettu, Airbus kykenisi tarjoamaan kilpailutilanteen niin vaatiessa konetta 787:ää edullisemmin, mutta silti hyvällä katteella.
V. S. Luoma-aho
Ville (V. S.) Luoma-aho (s. 1. helmikuuta 1984 Jyväskylä) on suomalainen runoilija, kirjailija ja suomentaja.
Hossein Kaebi
Kaebi on pelannut muun muassa Englannin Mestaruussarjassa Leicester Cityn joukkueessa. Hän joutui käyttämään tulkkia apunaan, koska ei osannut englantia.
Henri Desgrange
thumb|Henri Desgrange vuonna 1901.
Hän teki urallaan 12 ratapyöräilyn maailmanennätystä, muun muassa tunnin aika-ajon ennätys 35,325 kilometriä tunnissa, jonka hän ajoi 11. toukokuuta 1893.
Elämäkerta
thumb|right|250px|Henri Desgrange vuonna 1892. Ennen urheilu- ja kilpapyöräilyuraansa Desgrange toimi notaaritoimiston virkailijana Place de Clichyllä Pariisissa. Hän kuitenkin luopui suunnittelemastaan urasta asianajajana ja omistautui kokonaan urheilulle.
Luftwaffe (Wehrmacht)
Välimeren sotanäyttämö
Italian heikko sotamenestys ja Englannin sotilaallinen apu Kreikalle tekivät pakolliseksi laajamittaisen hyökkäyksen Kreikkaan ja laskuvarjo-operaation Kreetalle. Kreikan valtaus oli helppo, mutta Kreetan taistelu oli kuluttavampi operaatio kuin Saksa oli otaksunut.
Saksan kaupunkien strategiset pommitukset
pienois|[[Britannian kuninkaalliset ilmavoimat|RAF:n Avro Lancaster pudottaa 14. lokakuuta 1944 Duisburgiin 108 kpl 30 naulan palopommeja ja yhden 4 000 naulan ”Cookie”-painepommin (vasemmalla). Välittömästi tämän jälkeen sama kone pudotti 1 170 kpl 4 naulan palopommeja (oikealla).]]
Ilmaherruuden menetys
pienois|[[Messerschmitt Me 262 saksalaisessa museossa Münchenissä.]] Länsirintamalla Ranskaan sijoitetut Luftwaffen hävittäjät pystyivät käytännössä tasavertaiseen taisteluun RAF:n kanssa. Niin sanotun Kanaalin läpijuoksun aikana Luftwaffe sai Englannin kanaalilla ilmaherruuden pitäen Yhdistyneen kuningaskunnan ilmavoimat poissa suurten meritaisteluyksiköidensä kimpusta.
Koh-i-Noor
Historia
Koh-i-Noor on ollut useassa Yhdistyneen kuningaskunnan kruununjalokiviin kuuluvassa kruunussa. Sitä ovat kuitenkin käyttäneet Viktorian jälkeen vain kuninkaiden vaimot, sillä sen uskotaan tuovan huonoa onnea miespuoliselle kantajalle. Nykyisin timantti on kuningataräiti Elisabetin (1900–2002) kruunussa, jota hän käytti muun muassa tyttärensä kruunajaisissa 1953. Timantti on irrotettavassa platinakehyksessä, ja samassa kruunussa on 2800 muutakin timanttia. Kruunu on näytteillä Lontoon Towerin Waterloo Barracksin Jewel Housessa muiden kruununjalokivien kanssa.
Intian hallitus on vuodesta 1947 alkaen toistuvasti vaatinut Britanniaa palauttamaan Koh-i-Noorin kotimaahansa. Myös Pakistan, Iran ja Afganistan ovat vaatineet timanttia itselleen.
Andrzej Lepper
Elämäkerta
Lepper syntyi pienessä Stowięcinon kylässä. Hän kävi valtion maatalousoppilaitosta, muttei valmistunut. Hänellä oli sikatila Zielnowon kylässä, joka markkinatalouteen siirryttäessä ajautui velkoihin. Lepper oli aiemmin kommunistisen puolueen jäsen. Vuonna 1992 hän perusti vaikeuksiin joutuneiden maanviljelijöiden oikeuksia puolustavan Itsepuolustus-liikkeen. Hän pyrki presidentiksi 1995, jolloin sai 1,5 % äänistä. Vuonna 2000 Itsepuolustus järjesti laajan teidentukkimiskampanjana. Lepper pyrki uudelleen presidentiksi samana vuonna, jolloin sai 3,05 % äänistä. Vuoden 2001 parlamenttivaaleissa puolue ja Lepper pääsivät kuitenkin Sejmiin. Vuoden 2005 presidentinvaaleissa hän sai jo 15,1 % äänistä.
Tom Berenger
Berenger syntyi Chicagossa ja opiskeli journalismia Missourin yliopistossa. Hän halusi näyttelijäksi ja muutti 1970-luvulla New Yorkiin, jossa hän sai roolin sarjasta One Life to Live.
C&A
Yrityksen perustivat vuonna 1841 veljekset Clemens ja August Brenninkmeijer alun perin tekstiilitehtaaksi. Heidän sukunsa oli käynyt tekstiilikauppaa jo 1600-luvulta asti kotikaupungistaan Saksan Mettingenistä.
Alankomaiden rikkaimpiin kuuluva Brenninkmeijerin perhe omistaa C&A-ketjun Sveitsiin perustamansa Cofra Holding AG:n kautta. Perheen jäsenet myös asuvat nykyisin Sveitsissä sen Alankomaita edullisemman verotuksen takia.
Pinoautomaatti
Kun äärellinen automaatti mallinnetaan tilojen ja niiden välisten siirtymien joukkona, pinoautomaatti lisää tähän pinon siten, että jokaiseen siirtymään voi liittyä sen siirtymän lisäksi uuden alkion lisääminen pinoon, vanhan alkion lukeminen pinosta pois, molemmat tai pinon pitäminen sellaisenaan. Näistä operaatioista symbolin asettaminen pinoon voidaan suorittaa vapaasti siirtymän yhteydessä, mutta sellainen siirtymä, joka lukisi symbolin pinosta voidaan tehdä, jos ja vain jos pinon päällimmäisenä on jo luettava symboli.
Aki Hakkarainen
Laaja rikosaalto
Hakkarainen, syyttäjä ja yksi asianomistajista valittivat Rovaniemen hovioikeuteen, joka käsitteli tapausta keväällä 2009. Kesäkuussa 2009 hovioikeus kovensi Hakkaraisen rangaistuksen 12 vuoden mittaiseksi.
Säännöllinen lauseke
Esimerkki linkin muotoilusta PHP:ssa: $teksti = "Vain tekstiä, http://www.wikipedia.org, muunna minut linkiksi. Älä muotoile minua: www.esimerkki"; $teksti = preg_replace('#http://[a-z0-9._/-]+#i', '<a href="$0">$0</a>', $teksti);
Kupari
Kupari, vanhalta suomalaiselta nimeltään vaski, on hiven- ja alkuaine, jonka kemiallinen merkki on Cu ja se kuuluu metallien ryhmään. Kemiallisen määritelmän mukaan se on jalometalli, mutta tavanomaisessa kielenkäytössä sitä ei sellaisena pidetä. Kuparin CAS-numero on 7440-50-8. Kupari on punaruskeaa, venyvää, pehmeää ja sitkeää metallia. Maankuoressa kuparia on keskimäärin noin 0,07 promillea eli 70 grammaa tonnissa.
Guadalupe Mountainsin kansallispuisto
Texasin korkein vuori, Guadalupe Peak, on puiston alueella, samoin kuin sen päällä oleva permikautinen koralliriutta.
Rainer Hunold
Rainer Hunold (s. 1. marraskuuta 1949 Braunschweig, Saksa) on saksalainen näyttelijä, joka on tehnyt pitkän uran televisiossa ja elokuvissa. Hänen suurin roolinsa on ollut tohtori Rainer Franck Kahden keikassa (Ein fall für zwei) jaksoissa 61–151 (1988–1997). Hän on näytellyt televisiosarjassa Dr. Sommerfeld Neues vom Bulowbogen. Nykyisin hän näyttelee Bernd Reutheria tv-sarjassa Syyttäjä (Der Staatsanwalt). Hän asuu Berliinissä vaimonsa ja lastensa kanssa.
Michel Tremblay
Monet Tremblayn tunnetuimmat näytelmät ovat keskittyneet naishahmoihin. Hänen teostensa naiset ovat yleensä vahvoja, mutta heitä hallitsevat demonit, jotka heidän täytyy kukistaa. Hänen sanotaan näkevän Québecin matriarkaalisena yhteiskuntana. Tremblay on itse avoimesti homoseksuaali, ja useissa hänen romaaneissaan esiintyykin homoseksuaalisia henkilöitä.
Nicaraguan historia
Siirtomaa-aika
Ensimmäinen Nicaraguan alueelle saapunut eurooppalainen oli Gil González Dávila vuonna 1522. Francisco Hernández de Córdoba perusti ensimmäiset pysyvät asutukset alueelle vuonna 1524, ja hänen perustamiaan ovat kaksi nykyisenkin Nicaraguan merkittävintä kaupunkia, Granada Nicaraguajärven rannalla ja León Managuajärven rannalla. Nicaraguaan muutti 1500-luvulla espanjalaisia siirtolaisia ja maa oli pitkään Espanjan siirtomaa. 1600-luvulla merirosvot hyökkäilivät alueelle.
Espanjan siirtomaavalta oli katastrofi Nicaraguan alkuperäisväestölle: kolmen vuosikymmenen aikana aiemmin noin miljoonan hengen väestö romahti muutamaan kymmeneen tuhanteen. Noin puolet intiaaneista kuoli espanjalaisten mukanaan tuomiin tauteihin, ja suurin osa lopuista myytiin orjiksi muihin Espanjan Uuden maailman siirtokuntiin. Jotkut tapettiin aseellisesti. 1600-luvun lopulla Iso-Britannia solmi liiton Karibian rannikkoalueen miskitojen kanssa, mikä koitui kansan pelastukseksi. Britit ottivat miskitojen asuttaman Moskiittorannikon suojelukseensa, ja vuosina 1740–1786 alue oli heistä riippuvainen.
Marcell Jansen
Ura
Tammikuussa 2019 Jansen valittiin HSV:n puheenjohtajaksi.
Nicaraguan historia
Sandinistikausi 1979–1990
Osittain entisten somozalaisten komennossa toimivat contrat aloittivat 1982 sissisodan sandinistien hallintoa vastaan Hondurasista käsin ja saivat rahoitusta ja muuta tukea Yhdysvalloilta. Maa julistettiin sotatilaan. Sandinistit panivat toimeen yleisen asevelvollisuuden ja saivat aseapua muun muassa Kuubasta ja Neuvostoliitosta. Maan välit Yhdysvaltoihin huononivat nopeasti.
Ortega suostui neuvotteluihin contrien kanssa alkuvuodesta 1988 ja Yhdysvaltain kongressi kielsi Reagania tukemasta contria. Contra-sota päättyi vuonna 1988 tämän niin sanotun Contadora-prosessin tuloksena. Helmikuussa 1989 naapurimaiden hallitukset riisuivat contrat aseista. Contrat palasivat yhteiskuntaan ja sandinistit lupasivat järjestää vapaat vaalit 1990.
Huey Lewis and the News
Historia
Yhtyeen neljäs albumi Fore! (1986) nousi listaykköseksi, kuten myös siltä otetut singlet ”Stuck with You” ja ”Jacob’s Ladder”. Myös kolme muuta singleä albumilta nousi top-10:een.
Jari Silomäki
Jari Silomäki kertoi työskentelystään sekä teossarjastaan "Harjoitelmia aikuisuuteen" ollessaan mukana Taidetestaajat-hankkeessa. Taidetestaajat oli hanke, jossa Suomen Kulttuurirahasto tarjosi kolmelle ikäluokalle kahdeksasluokkalaisia, yhteensä noin 180 000 nuorelle ohjaajineen, mahdollisuuden vierailla kahdessa valmiiksi sovitussa kulttuurikohteessa: oopperassa, teatterissa, konsertissa, taidenäyttelyssä jne. Suomen valokuvataiteen museon osuus Kaapelitehtaalla liittyi museossa esillä olleeseen Jari Silomäen näyttelyyn.
Garafíanpaimenkoira
Alkuperä
thumb|250px|right|Fawn yksilö. thumb|250px|right|Garafianpaimenkoiran pentuja. Garafíanpaimenkoira on saanut nimensä saaren pohjoisosassa sijaitsevasta Garafían kylästä, mistä se on levinnyt myös saaren muille alueille. Sen alkuperäinen tehtävä on ollut paimentaminen, jossa se onkin erityisen lahjakas, mutta nykyisin sillä on merkittävä asema seurakoirana. Se auttoi vuohilaumojen kaitsemisessa ja sopeutui saaren karuihin olosuhteisiin. Garafíanpaimenkoiralla on tiettyjä rotutyypillisiä piirteitä, jotka siirtyivät sukupolvelta toiselle ja osoittivat kannan olevan suhteellisen yhtenäinen ja kaikki erilaiset muunnokset kykenivät työhönsä. Vuosisatojen mittaan kestänyt valikoiva jalostus säilytti sen vuohien ja jyrkillä maaperillä viihtyneiden uuhilampaiden paimennus.
Antoinette
Antoinette on ranskalaislähtöinen naisen etunimi. Se on deminutiivi- eli hellittelymuoto Anton-miehennimen ranskalaisesta vastineesta Antoine. Suomalainen nimi Toini saattaa olla Antoinetten lyhentymä.